6. ΔΗΛΩΣΙΣ της 7/20 Δεκ. 1901 (ΦΕΚ. Α΄ 268) Περί αμοιβαίας καταμετρήσεως χωρητικότητος ελληνικών και ρωσσικών πλοίων. Επειδή από τούδε και εις το εξής εύρηται εφαρμοζομένη εν τε τω ελληνικώ βασιλείω και τη ρωσική Αυτοκρατορία η αγγλική μέθοδος περί καταμετρήσεως πλοίων (σύστημα Μόρσωνος) οι υπογεγραμμένοι, δεόντως προς τούτο εξουσιοδοτημένοι, προβαίνουσιν εις την επομένην δήλωσιν: Ι.Τα ελληνικά πλοία, τα εφωδιασμένα δια πιστοποιητικών καταμετρήσεως, συμφώνως τω ελληνικώ Κανονισμώ της 12 Φεβρ. 1878, απαλλάσσονται κατά τον εν τοις ρωσσικοίς λιμέσι κατάπλουν αυτών της αναμετρήσεως˙ επίσης τα ρωσσικά πλοία, τα εφωσιασμένα δια πιστοποιητικών καταμετρήσεως, συμφώνως τοις εγκεκριμένοις Κανονισμοίς τοις 20 Δεκ. 1879 και τοις επακολουθήσασι συμπληρωματικοίς, ως και συμφώνως τοις Κανονισμοίς της 20 Μαρτ. 1900, πλοία ρωσικά, μεταξύ των οποίων συμπεριλαμβάνονται και τα εν τοις φινλανδικοίς νηολογίοις αναγεγραμμένα και άτινα τυγχάνουσιν εφωδιασμένα δια πιστοποιητικών καταμετρήσεως, εκδοθέντων εν Φινλανδία την 31 Μαΐου 1877, α παλλάσσονται της καταμετρήσεως κατά τον εν τοις ελληνικοίς λιμέσι κατάπλουν αυτών και η καθαρά χωρητικότης των πλοίων, ήτις φέρεται εν τοις πιστοποιητικοίς τούτοις, ληφθήσεται ως βάσις προς προσδιορισμόν των ναυτιλιακών τελών. ΙΙ.Εν τούτοις οι πλοίαρχοι των ελληνικών πλοίων εν τοις ρωσικοίς λιμέσι και οι πλοίαρχοι των ρωσικών πλοίων εν τοις ελληνικοίς λιμέσι θέλουσιν έχει το δικαίωμα να απαιτώσι τον προσδιορισμόν της καθαράς των πλοίων χωρητικότητος, συμφώνως προς τους νόμους της χώρας εν η εύρηται το πλοίον. Εν τη περιπτώσει ταύτη, εάν ο προσδιορισμός της καθαράς του πλοίου χωρητικότητος δεν δύναται, άνευ καταμετρήσεως αυτού, να προσδιορισθή επί τη βάσει μόνον των εν τω πιστοποιητικώ καταμετρήσεως υπαρχουσών ενδείξεων, το πλοίον θέλει υποβάλλεσθαι εις μερικήν αναμέτρησιν των εκπιπτέων χώρων. ΙΙΙ.Εν περιπτώσει αναμετρήσεως χώρων τινών του πλοίου, αι προς τούτο δαπάναι θέλουσι λογίζεσθαι συμφώνως προς τους εν ισχύϊ Κανονισμούς εν εκατέρα χώρα και επί μόνον των πράγματι αναμετρηθέντων μερών. Εγένετο εις διπλούν εν Πετρουπόλει την 7 Δεκ. 1901. Τ.Σ.(υπογρ.) Α.Τομπάζης   Τ.Σ.(υπογρ.) Κόμης                                                      Λάμσδορφ 